

**KAZLŲ RŪDOS SAVIVALDYBĖS ADMINISTRACIJOS
TURTO VALDYMO IR ŪKIO SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 631 / 95 276, el. p. ukis@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL PROJEKTO „DALIES MELIORACIJOS STATINIŲ REKONSTRAVIMAS KAZLŲ RŪDOS SAVIVALDYBĖJE“ ĮGYVENDINIMO IR DALINIO FINANSAVIMO**

2024-11-28

Kazlų Rūda

**1. Tarybos sprendimo projekto tikslai ir uždaviniai:** Pritarti projekto „Dalies melioracijos statinių rekonstravimas Kazlų Rūdos savivaldybėje“ (toliau – Projektas) įgyvendinimui ir daliniam finansavimui pagal Lietuvos žemės ūkio ir kaimo plėtros 2023–2027 metų strateginio plano intervencinės priemonės „Investicijos į melioracijos sistemas“, siekiant įsisavinti investicines lėšas nusidėvėjusių melioracijos statinių rekonstrukcijai.

**2. Dabartinis ir siūlomas Tarybos sprendimo projekte aptariamų klausimų reguliavimas:** Tarybos sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 4 dalimi ir 65 straipsnio 3 dalimi, Lietuvos Respublikos statybos įstatymo 2 straipsnio 99 punktu, Lietuvos žemės ūkio ir kaimo plėtros 2023–2027 metų strateginio plano intervencinės priemonės ,,Investicijos į melioracijos sistemas“ įgyvendinimo taisyklėmis, patvirtintomis Lietuvos Respublikos žemės ūkio ministro 2023 m. rugpjūčio 24 d. įsakymu Nr. 3D-563 „Dėl Lietuvos žemės ūkio ir kaimo plėtros 2023–2027 metų strateginio plano intervencinės priemonės „Investicijos į melioracijos sistemas“ įgyvendinimo taisyklių (toliau – ir Įgyvendinimo taisyklės) patvirtinimo“.

**3. Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** įsisavinus investicines lėšas bus atnaujinti valstybei nuosavybės teise priklausantys melioracijos statiniai, pagerės perteklinio vandens filtracija, pasikeis kraštovaizdis.

**4. Tarybos sprendimo projekto vertinimas, kai rengiamas norminio teisės akto projektas:** Projektas nevertintinas antikorupciniu požiūriu.

**5. Numatomas teisinio reguliavimo poveikio vertinimo rezultatai:** Teisinio reguliavimo poveikio vertinimas neatliekamas.

**6. Priėmus Tarybos sprendimą keičiami ar pripažįstami netekusiais galios teisės aktai:** Nėra.

**7. Tarybos sprendimui įgyvendinti reikalingi priimti teisės aktai:** Nėra.

**8. Tarybos sprendimui įgyvendinti reikalingos lėšos ir šaltiniai:** Savivaldybės biudžeto lėšos.

**9. Kiti Tarybos sprendimui priimti reikalingi pagrindimai, skaičiavimai ar paaiškinimai:** Atsižvelgiant į Lietuvos žemės ūkio ir kaimo plėtros 2023–2027 metų strateginio plano intervencinės priemonės „Investicijos į melioracijos sistemas“ įgyvendinimo taisyklių nuostatas, projektui „Dalies melioracijos statinių rekonstravimas Kazlų Rūdos savivaldybėje“ pasirengti 2024 m. balandžio mėnesį Antanavo, Ąžuolų Būdos, Jankų, Plutiškių kadastrinėse vietovėse atlikti melioracijos statinių (griovių 19,2 km, žiočių 229 vnt., pralaidų 19 vnt., drenažo sistemų 2,2 km) tyrinėjimai kaip paruošiamieji darbai teikiant paraišką investiciniam projektui. Atlikus tyrinėjimus ir įvertinus statinių būklę, nustatyta, kad reikalinga jų rekonstrukcija.

Valstybės įmonės Žemės ūkio duomenų centro apskaitos duomenimis, Kazlų Rūdos savivaldybės teritorijoje esančių melioracijos statinių nusidėvėjimas siekia 81,52 proc.

Įgyvendinimo taisyklių 15.4 papunktyje įtvirtinta, kad galimi pareiškėjai gali būti savivaldybės. Vadovaujantis Lietuvos Respublikos melioracijos įstatymo nuostatomis, planuojami rekonstruoti melioracijos statiniai priklauso valstybei, juos patikėjimo teise valdo savivaldybės.

**10. Adresatų sąrašas, kuriems tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenims, kuriems sprendimą reikia siųsti susipažinti:** Nėra.

**11. Tarybos sprendimas įsigalioja:** Teisės aktų nustatyta tvarka.

**12. Tarybos sprendimo projekto lyginamasis variantas:** Nėra.

**13. Su Tarybos sprendimo projekto rengimu susiję dokumentai:** Nėra.

|  |  |  |
| --- | --- | --- |
| Turto valdymo ir ūkio skyriaus vyriausiasis specialistas |  | Romaldas Bliuvas |

R. Bliuvas, tel. (8 343) 95 110, el. p. romaldas.bliuvas@kazluruda.lt